IRPC ร่วมออกหน่วยทำขาเทียม
พนักงานจิตอาสา IRPC ร่วมออกหน่วยทำขาเทียม ณ หน่วยทำขาเทียมพระราชทานฯ
12 ม.ค. 2561

พนักงานจิตอาสา บริษัท บริษัท ไออาร์พีซี จำกัด (มหาชน) หรือ IRPC ร่วมออกหน่วยทำขาเทียมกับ มูลนิธิขาเทียม ในสมเด็จพระศรีนครินทราบรมราชชนนี ซึ่งออกหน่วยทำขาเทียมพระราชทานเคลื่อนที่ขนาดย่อย (Mobile Prosthetic Service Unit : MPSU) ในงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 2 (Thailand Design Expo 2017) ณ ฮอลล์ 1 โซน A 9 อิมแพค เมืองทองธานี ระหว่างวันที่ 1 – 4 ธันวาคม 2560
ทั้งนี้ นอกจากร่วมออกหน่วยทำขาเทียมแล้ว บริษัทฯ ได้จัดรถตู้นำผู้ป่วยเด็กจากโครงการขาเทียม (From Bench to Community) และผู้พิการจากจังหวัดระยอง ที่เคยเข้ารับการทำขาเทียม ณ หน่วยทำขาเทียมพระราชทานฯ ที่บริษัทฯ จัดร่วมกับมูลนิธิขาเทียมฯ ณ ไออาร์พีซี สปอร์ต คอมเพล็กซ์ เมื่อเดือนกรกฎาคม 2559 มารับการแก้ไขและทำขาเทียมใหม่ โดยมีพนักงานจิตอาสาจากสำนักงานระยองช่วยดูแลและอำนวยความสะดวกในการพาผู้ป่วยมาทำขาเทียม ณ หน่วยทำขาเทียม ดังกล่าว